
PASLAUGŲ PIRKIMO TECHNINĖ SPECIFIKACIJA

1. SĄVOKOS IR SUTRUMPINIMAI
1.1. Paslaugų gavėjas – Lietuvos Respublikos ryšių reguliavimo tarnyba.
[bookmark: _Hlk69200619]1.2. Paslaugų teikėjas – ūkio subjektas – fizinis asmuo, privatusis ar viešasis juridinis asmuo, kita organizacija ir (ar) jų padalinys įskaitant ūkio subjektus, kurių pajėgumais remiamasi, Subteikėjus, darbuotojus ir kitus teisėtais pagrindais Paslaugų teikimui pasitelktus asmenis.
1.3. Sutartis – Sutartis, sudaroma tarp Paslaugų teikėjo ir Paslaugų gavėjo dėl pirkimo objekto.
[bookmark: _Hlk75526393]1.4. Techninė specifikacija arba TS – dokumentas, kuriame apibūdintas pirkimo objektas.
1.5. Priėmimo-perdavimo aktas arba Aktas – perdavimo–priėmimo aktas arba kitas lygiavertis dokumentas, pasirašomas abiejų Sutarties Šalių, kuriame detaliai (tiksliai nurodant kiekius, apimtis, objektus ir kitą reikšmingą informaciją) nurodomos Paslaugų teikėjo faktiškai Paslaugų gavėjui suteiktos Paslaugos, atitinkančios Techninės specifikacijos nuostatas. 
1.6. Užsakymas – Sutarties pagrindu Paslaugų teikėjui tekstiniu pranešimu, elektroniniu paštu ir (ar) per Paslaugų gavėjo nurodytą informacinę sistemą teikiamas rašytinis dokumentas, kuriame nurodomi Paslaugų kiekiai, suteikimo adresai ir terminas.
2. [bookmark: _Hlk75526437]PIRKIMO OBJEKTO PAVADINIMAS IR JO KIEKIAI/APIMTYS
2.1. [bookmark: _Hlk75526413][bookmark: _Hlk46986110]Matavimo priemonių metrologijos ir techninės priežiūros paslaugos (toliau – Paslaugos). Matavimų priemonių skaičius – pagal pateiktus matavimo priemonių sąrašus. 
2.2. Pirkimo objektas nėra skaidomas į pirkimo objekto dalis.
[bookmark: _Hlk75526422]2.2.2. pirkimo objektas – matavimo priemonių ir techninės priežiūros paslaugos kitų (įvairių) gamintojų matavimo priemonėms.
[bookmark: _Hlk75526451]2.3. Kiekiai/Apimtys: Perkamas Paslaugų kiekis yra preliminarus.
2.4. Paslaugų teikėjas visas galimas išlaidas įskaičiuoja į Paslaugų įkainius. Siūlomame įkainyje turi būti įskaičiuotos visos Paslaugų teikėjo išlaidos ir mokėtini mokesčiai, būtini tinkamam Sutarties įvykdymui.
2.5. Paslaugų teikėjas prisiima visą riziką dėl ne nuo Paslaugų gavėjo priklausančių aplinkybių, dėl kurių padidės su Sutarties vykdymu susijusios Paslaugų teikėjo išlaidos ir Sutarties vykdymas taps sudėtingesnis (Paslaugų teikėjui padidės įsipareigojimų vykdymo kaina). Paslaugų įkainiai jokiais atvejais nebus didinami, išskyrus Pirkimo sąlygose nustatytus įkainių peržiūros procedūros atvejus.
2.7. Paslaugų gavėjas taip pat turi teisę, esant poreikiui, pirkti ir kitas Techninėje specifikacijoje nenurodytas, tačiau su pirkimo objektu susijusias paslaugas. Panašaus pobūdžio paslaugos, nenumatytos Techninėje specifikacijoje, bus perkamos ne didesnėmis nei užsakymo dieną Paslaugų teikėjo prekybos vietoje, kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, Paslaugų teikėjo pasiūlytomis, konkurencingomis ir rinką atitinkančiomis kainomis.
3. REIKALAVIMAI PIRKIMO OBJEKTUI
3.1. Pirkimo objekto aprašymas
[bookmark: _Hlk75526574][bookmark: _Hlk41056007][bookmark: _Hlk41056080]3.1.1. Įvairių gamintojų pagamintų matavimo priemonių akredituotas kalibravimas, standartinis (gamyklinis) kalibravimas, remontas ir neeilinis kalibravimas po remonto pagal Techninės specifikacijos 1 priede pateiktą prietaisų ir paslaugų poreikių sąrašą.
4. [bookmark: _Hlk40957178]PASLAUGŲ TEIKIMO VIETA, TERMINAI IR TVARKA
4.1. [bookmark: _Hlk75526604]Paslaugų teikimo vieta:  
Akredituotas kalibravimas atliekamas tik akredituotose kalibravimo laboratorijose. Standartinis kalibravimas atliekamas kalibravimo laboratorijose, Paslaugos teikėjas paima ir grąžina matavimo priemones Techninės specifikacijos 1 priede nurodytais adresais.
4.2. Paslaugų teikimo terminas (-ai): 
4.2.1. Akredituoto kalibravimo, standartinio kalibravimo, patikros paslaugos turi būti atliekamos per 42 kalendorines dienas nuo matavimo priemonių perdavimo dienos;
4.2.2. Techninės priežiūros ir (arba) remonto paslaugos turi būti atliekamos per 56 kalendorines dienas nuo matavimo priemonių perdavimo dienos. 
4.3. Paslaugų suteikimo terminas iškilus nenumatytoms aplinkybėms ir (ar) esant objektyvioms priežastims (kai serviso centras neturi savo sandėlyje remontui reikiamų komponentų, logistikos problemos transportuojant didelių gabaritų ar didelio svorio prietaisus, kai pateikus prietaisą kalibravimui paaiškėja, kad jam reikia atlikti remontą, logistikos sutrikimai susiję su pandemija, karo veiksmais ar kt., kiti veiksniai, nepriklausantys nuo Paslaugos tiekėjo veiksmų) ir Sutarties šalims raštu (el. paštu) suderinus, gali būti pratęstas, bet ne ilgiau kaip 14 kalendorinių dienų.
4.4. Paslaugų vykdymo tvarka: Paslaugų teikėjas Paslaugas pradeda teikti nuo Užsakymo pateikimo Paslaugų teikėjui dienos. Paslaugų vykdymo terminas skaičiuojamas nuo užsakymo patvirtinimo ir matavimų priemonių perdavimo Paslaugų teikėjui datos iki matavimų priemonių grąžinimo Paslaugų gavėjui datos.
4.5. Paslaugų gavėjas pirks Paslaugas pagal atskirus Užsakymus Sutarties galiojimo laikotarpiu. 
4.6. Užsakymai Paslaugų teikėjui bus teikiami ir tvirtinami el. paštu Sutartyje nurodytu adresu.
4.7. Užsakymas turi būti pradėtas vykdyti (matavimo priemonės turi būti paimamos iš Paslaugų gavėjo) ne vėliau kaip per 5 darbo dienas nuo Užsakymo pateikimo dienos. 
4.8. Paslaugų gavėjui nesutikus remontuoti matavimo priemonės, Paslaugų teikėjas grąžina Paslaugų gavėjui matavimo priemonę tokios pat techninės būklės, kokios buvo gavęs iš Paslaugų gavėjo. Šiuo atveju gali būti laikoma, kad Paslaugų tiekėjo suteiktos paslaugos Paslaugų gavėjui yra:
4.8.1. matavimo priemonės būklės ir numatomo remonto kainos įvertinimas;
4.8.2. logistikos ir muitinės (jeigu reikia) procedūrų atlikimas.

5. PASLAUGŲ KOKYBĖ IR TRŪKUMŲ ŠALINIMAS,GARANTINIS APTARNAVIMAS
[bookmark: _Hlk41056113]5.1. Trūkumais bus laikoma jei Paslaugų teikėjas atliko paslaugą nepilna apimtimi, buvo atliktas standartinis kalibravimas vietoje akredituoto, prietaisas po remonto neveikia arba neatliktas jo kalibravimas ar patikra, nepateikti kalibravimo rezultatai, patikros liudijimas ar kiti privalomi dokumentai.
5.2. Nekokybiškos ar Užsakymo ir (ar) Techninėje specifikacijoje nurodytų reikalavimų neatitinkančios Paslaugos turi būti ištaisytos nuo Paslaugų gavėjo rašytinio reikalavimo dėl trūkumų šalinimo pateikimo dienos ne vėliau kaip per 10 darbo dienų.
5.3. Paslaugų gavėjas turi teisę kreiptis į Paslaugų teikėją dėl Paslaugų ir (ar) Paslaugų rezultato trūkumų pašalinimo ne vėliau kaip per 5 darbo dienas nuo suteiktų Akto pasirašymo / trūkumų užfiksavimo dienos.
5.4. Atliktoms techninės priežiūros ir remonto paslaugoms Paslaugų teikėjas suteikia ne trumpesnę, kaip 6 mėnesių garantiją, kurios terminas skaičiuojamas nuo perdavimo-priėmimo akto pasirašymo dienos.
5.5. Paslaugų gavėjas per sutarties 5.4 punkte nurodytą garantinį laikotarpį turi teisę pareikšti Paslaugų teikėjui pretenzijas dėl matavimo priemonės bei jos programinės įrangos gedimų.
6. SUTARTIES VYKDYMO METU PATEIKIAMA DOKUMENTACIJA
6.1. Kalibravimo rezultatai ir kalibravimo liudijimas (arba sertifikatas), kai atliekamas matavimo priemonės kalibravimas;
6.2. Patikros liudijimas, kai atliekama matavimo priemonės patikra.
7. PASLAUGŲ GAVĖJO IR PASLAUGŲ TEIKĖJO ĮSIPAREIGOJIMAI 
7.1. Paslaugų gavėjo įsipareigojimai:
7.1.1. Bendradarbiauti su Paslaugų teikėju, teikiant reikalingą informaciją Užsakymų ir (ar) Sutarties vykdymo metu.
7.1.2. Priimti iš Paslaugų teikėjo jo kokybiškai suteiktas Paslaugas, atitinkančių teisės aktų ir Užsakyme ir (ar) Sutartyje numatytų Paslaugų reikalavimus, ir tinkamai bei laiku atsiskaityti su Paslaugų teikėju Sutartyje numatytomis  sąlygomis.
7.2. Paslaugų teikėjo įsipareigojimai:
7.2.1. Teikti Paslaugas profesionaliai, kokybiškai ir laiku, vadovaujantis Užsakyme (-uose), Sutartyje nustatyta tvarka, Lietuvos Respublikoje galiojančiais įstatymais ir kitais teisės aktais reglamentuojančiais Paslaugų teikimą.
8. PRIEDAI
8.1. Prietaisų sąrašas.

